‏- סדרה של NETFLIX -
‏באתרים בכל רחבי העולם ‏ראינו את מה שלפי דעתי
‏הן טביעות אצבעותיה של ציוויליזציה אבודה
‏מעידן הקרח האחרון.
‏התעלומה הגדולה האחרונה היא
‏מה קרה לציוויליזציה המפותחת הזו?
‏עשויים להיות רמזים לכך ‏במיתוסי הבריאה של תרבויות עתיקות,
‏משום שרבים מהם מספרים את אותו סיפור בסיסי.
‏לפי האגדות האלה,
‏אי שם בעבר,
‏האנושות חלקה את כדור הארץ ‏עם חברה מפותחת יותר,
‏בין אם היו אלה בני אטלנטיס ‏או ענקים או אלים על פני האדמה.
‏עד שאסון גלובלי איום התרחש,
‏שיטפון גדול,
‏רק מעטים נבחרים שרדו ‏כדי לאכלס מחדש את העולם.
‏מאוחר יותר, ביקרו אותם ניצולים אחרים,
‏מורים גדולים ומסתוריים, ‏שברוב המיתוסים הגיעו מן הים,
‏לעזור להם להניח את היסודות ‏להולדתן המחודשת של האנושות
‏והציוויליזציה כפי שאנו מכירים אותה כיום.
‏כיום המדע מאשר
‏שסדרה כזו בדיוק של אירועים אפוקליפטיים
‏אכן התרחשה בסוף עידן הקרח האחרון, ‏לפני כ-12,800 שנים…
‏עידן המוכר לגאולוגים בשם "יונגר דרייס".
‏רק לאחריו
‏אבותינו פתאום התחילו ‏לעבוד את האדמה ולגדל בעלי חיים,
‏ליצור חברות
‏ולבנות מבנים מגליתיים מסיביים,
‏שבמקרים רבים פנו לכיוון הכוכבים.
‏למה דווקא אז?
‏לארכאולוגים מהזרם המרכזי ‏אין הסבר אמיתי לתעלומה הזו,
‏מלבד "זה פשוט מה שקרה".
‏אבל לי יש הצעה שונה בתכלית.
‏עלינו לשאול את עצמנו ‏האם היה זה באמת שחר האנושות?
‏או שהוא התרחש מוקדם בהרבה?
‏- אסון ולידה מחדש -
‏יכול להיות
‏שכל עקבותיה של הציוויליזציה ‏המפותחת האבודה שאותה אני מחפש
‏נסחפו באסונות ה"יונגר דרייס".
‏אבל הראיות הגאולוגיות ‏של הרגע האפוקליפטי הזה
‏ודאי עדיין קיימות.
‏ואני מאמין שהן כן.
‏פה, בפינה הצפון-מערבית של אמריקה,
‏באזור במדינת וושינגטון המזרחית ‏הידוע בשם "הרמות המחורצות".
‏- הרמות המחורצות -
‏זה נוף אפוקליפטי ייחודי,
‏אזור מדהים שמשתרע על פני 3,200 קמ"ר.
‏השטח הזה מעיד על אסון אדיר ממדים,
‏כמעט בלתי נתפס.
‏כבר זמן רב האזור הזה מרתק גאולוגים,
‏עם הצלקות הגדולות שבסלעיו,
‏הבורות הענקיים והמפלים האפיים שלו.
‏כל אלה יוצרים רושם של מקום זר.
‏לא מהעולם הזה.
‏המפל המאובן הענקי הזה,
‏הנקרא, באופן הולם, "המפלים היבשים",
‏הוא אחד מפלאי הטבע ‏המדהימים ביותר ברמות המחורצות,
‏ובעולם כולו.
‏הוא גדול כל כך, שכמעט בלתי אפשרי ‏לקלוט את קנה המידה שלו.
‏"המפלים" הם רק קטע אחד מנקיק מפלצתי
‏שנחרץ באדמה, בעומק מאות מטרים,
‏באורך של כמעט 80 ק"מ ‏וברוחב של כמעט חמישה ק"מ,
‏בשם "גרנד קולי".
‏גאולוגים מאמינים שכל התצורות הדרמטיות האלה
‏נוצרו בעקבות שיטפונות
‏שהתרחשו מתישהו בעידן הקרח האחרון.
‏אבל בדיוק מתי ואיך התרחש המבול הזה, ‏אלה עדיין תעלומות
‏שעוררו מחלוקות בקרב גאולוגים ‏במשך עשרות שנים.
‏מה באמת קרה פה?
‏והאם ייתכן שיש קשר ‏למה שקרה לאותה ציוויליזציה מפותחת ואבודה
‏מעידן הקרח?
‏כדי לעזור לי להבין את כל זה,
‏הגאולוג החובב והסופר, רנדל קרלסון,
‏שחקר את הרמות במשך עשרות שנים,
‏מצטרף אליי, ‏באזור של הגרנד קולי הנקרא "אגם לנור".
‏לא משנה מה הסיבה, אין לאף אחד ספק…
‏- רנדל קרלסון ‏חוקר אסונות גאולוגיים -
‏שזו התוצאה של שיטפונות קטסטרופליים
‏בקנה מידה כמעט בלתי נתפס.
‏כשאני מתבונן במפה הזו, הרושם הראשוני שלי
‏הוא שזה אזור שנקרע, נבקע וצולק.
‏מה הסיפור שמאחורי הנוף המדהים הזה?
‏כרגע, רוב המודלים המקובלים
‏אומרים שמקור המים פה… ‏-כן.
‏…שיצר את הרמות, הוא אגם מיזולה.
‏- איידהו -
‏- צפון אמריקה - שכבת הקרח הקורדילרית ‏שכבת הקרח הלורנטידית - האוקיינוס השקט -
‏במהלך עידן הקרח האחרון,
‏שכבות קרח מסיביות ‏כיסו את החצי הצפוני של צפון אמריקה,
‏מחוף לחוף.
‏מיליוני קילומטרים רבועים של קרח, ‏שאצרו בתוכם מספיק מים למלא אוקיינוס.
‏- שכבת הקרח הקורדילרית - מונטנה- וושינגטון ‏איידהו - אורגון - צפון אמריקה -
‏ובקצה הדרומי של שכבות הקרח,
‏נוצרו אגמי מים מתוקים ענקיים.
‏- נהר קולומביה - אגם מיזולה -
‏אגם קרחוני אחד, מיזולה,
‏הכיל את אותה כמות מים ‏כמו ימת אירי וימת אונטריו ביחד,
‏והשתרע על רוב האזור ‏של צפון-מערב מונטנה כיום.
‏התיאוריה העכשווית היא שאגם מיזולה היה חסום
‏על ידי סוג של סכר טבעי מקרח שנשבר.
‏ברגע שמסירים את הסכר,
‏כל המים נשפכים בכיוון מערב ככה.
‏- איידהו - האגם הקרחוני מיזולה -
‏וכדי להסביר את כל הנזק שנגרם לשטח,
‏גאולוגים שיערו שסכר הקרח ‏נוצר מחדש ונשבר שוב ושוב,
‏ויצר עשרות שיטפונות, ‏במהלך תקופה של כמה אלפי שנים,
‏שעיצבו בהדרגה את הרמות לצורתן כיום.
‏אז כל המים הגיעו מאגם מיזולה,
‏ומשום שהתרוקנות אחת ‏של אגם מיזולה לא הספיקה,
‏הם מניחים שהתרחשו 80 או 90 התרוקנויות.
‏זה בהחלט עוזר.
‏זה הסבר מאולץ באופן משונה לשטח פראי כזה.
‏ישנה מה שנקרא בגאולוגיה "מגמה אחידה" חזקה.
‏גאולוגים מודרניים לא אוהבים אסונות במיוחד.
‏הם מעדיפים הסברים ארוכים, ‏איטיים והדרגתיים לדברים,
‏והם מעדיפים את ההשקפה ‏שהדרך שבה הדברים הם כיום
‏היא הדרך שבה הם תמיד היו,
‏למרות שנראה לי שזו השקפה אבסורדית לחלוטין.
‏רנדל מאמין שהראיות הגאולוגיות פה
‏לא מצביעות על מאות שנות שיטפונות הדרגתיים,
‏אלא על שיטפון יחיד ענקי ואלים ‏שארך שבועות ספורים בלבד.
‏אלה לא רק מים, נכון? ‏-לא.
‏כן. ‏-כמעט ככל שניתן לראות,
‏זו הייתה ודאי סצנה אלימה, רותחת וסוערת.
‏מים זורמים גדושים באלפי קרחונים.
‏כל מה שהיה ‏בין שני הצוקים האלה נעקר ממקומו.
‏כן.
‏אירוע אדיר ואלים בצורה בלתי נתפסת.
‏כדי לתת לך רושם,
‏אם תיקח כל נהר מכל יבשת על כדור הארץ
‏ותחבר ביניהם,
‏עדיין תצטרך להכפיל אותם פי עשרה לפחות
‏כדי להגיע לנפח המים שזרם פה.
‏וואו! זה באמת מכניס את הדברים לפרספקטיבה.
‏זה נוף מעורר יראת כבוד,
‏והוא מרמז לי על אפוקליפסה עתיקה.
‏אפוקליפסה בקנה מידה כמעט בלתי נתפס היום.
‏בעידן הקרח האחרון, ‏זה היה אזור של גבעות מדושאות
‏עם עדרי אנטילופות ומסטודונים משוטטים,
‏עד שהגיע המאורע האלים.
‏מי השיטפונות יצרו מפל ענקי
‏בגודל של עשרה מפלי ניאגרה,
‏גבוה פי שניים וחצי, רחב פי שבעה,
‏וחזק פי 3,000.
‏באיזו מהירות זה קרה, לדעתך?
‏אני חושב שזה קרה במהירות רבה מאוד.
‏יכול להיות שזה נוצר בתוך שבועות? ‏-כן.
‏הראיות הברורות ביותר נמצאות פה, ‏במקום בשם "פער ואלולה",
‏שבו מי השיטפונות ‏יצרו קניון מסיבי בעומק 370 מטר,
‏והותירו מאחוריהם את תצורות הבזלת ‏הענקיות האלה…
‏הידועות בשם "התאומות".
‏הוכחה למהירות ולאכזריות
‏של מה שהיה כנראה ‏שיטפון הבזק הגדול בהיסטוריה האנושית.
‏המחקר של רנדל מראה לנו שההיווצרות
‏לא יכולה להיות תוצאה של שחיקה הדרגתית ‏לאורך אלפי שנים, כפי שטוענים גאולוגים.
‏וכשהשיטפון האדיר הזה נגמר,
‏המים הנסוגים
‏לא רק הותירו מאחוריהם ‏מגדלי אבן קשיחה מבודדים.
‏בקרבת מקום, בנקודה בשם "ערבת קאמאס",
‏ישנן אדוות ענקיות בשטח.
‏הן אחידות כל כך ובעלות צורה מושלמת כל כך.
‏כל מי שהולך לחוף ורואה את השפל מגיע,
‏יראה שהגאות הנסוגה משאירה סדרת אדוות בחול,
‏והאדוות האלה הן אולי ‏בגובה של פחות מסנטימטר וחצי
‏ובאורך של כמה מטרים.
‏מה שאנחנו רואים בערבת קאמאס הן אדוות זרם
‏בגובה של תשעה עד 15 מטר ובאורך של 90 מטר.
‏זו אותה תופעה הנגרמת על ידי נסיגת המים.
‏אבל האדוות שבשטח הזה מעידות על אירוע עצום,
‏כמות מים אדירה ‏שחלשה על השטח הזה ואז נסוגה.
‏אפוקליפטי באמת.
‏אפוקליפטי, כן.
‏אם מישהו שרד פה ושם, במזל,
‏הוא היה מגיח מההריסות
‏במחשבה שהעולם כולו נחרב.
‏כל הסימנים ברמות המחורצות ‏מעידים על שיטפון ענק והרסני
‏שארך זמן קצר מאוד,
‏בדומה לזה המתואר במיתוסים ברחבי העולם.
‏ולא סביר שכל המים הגיעו מאגם מיזולה, ‏כפי שטוענים הגאולוגים.
‏אם מסירים את סכר הקרח,
‏כל המים יזרמו ככה, בכיוון מערב…
‏- הרמות המחורצות - איידהו -
‏אבל לאורך החומה הדרומית, פה,
‏אנו מוצאים מרבצי חצץ עצומים.
‏המים האלה זרמו דרומה.
‏זה בדיוק המקום שבו סוטים מהזרם המרכזי.
‏אתה מאמין שהמקור לשיטפונות ‏הוא שכבת הקרח, ולא האגם הזה.
‏נכון.
‏כיום מודים ומכירים בכך
‏שאולי היו פה אגמים נוספים.
‏ומה שאנחנו נצטרך לעשות הוא להביט צפונה.
‏על שכבת הקרח עצמה. ‏-כן.
‏אם נחזור לתאוריה של הזרם המרכזי,
‏הם תחמו את השיטפונות האלו לתקופה מסוימת,
‏בחלון זמנים של 18,000 עד 15,500 שנה.
‏אבל אני חושב שעלינו להתבונן מקרוב ‏על חלק מהתאריכים האלה.
‏כי לא ידוע לי על דבר בתקופה ההיא
‏שהיה מספק את האנרגייה העצומה
‏הדרושה לשחרור כמות מים כזו.
‏עכשיו צריך לחבר בין חלקי התצרף…
‏כן. ‏-…כדי לקבל נקודת מבט רחבה,
‏של התמונה הגדולה הברורה.
‏התמונה הגדולה שרנדל מחפש עשויה להתגלות.
‏במקום שימשיכו להתייחס לרמות
‏כתופעות אזוריות מבודדות ומסקרנות
‏בלי סיבה חיצונית ברורה,
‏הטיעון של רנדל מעמיד את השטח ההרוס הזה
‏בהקשר של הרס רחב יותר, גלובלי למעשה,
‏שהתרחש לקראת סוף עידן הקרח האחרון.
‏- 16,000 לפנה"ס -
‏לא לפני 18,000 שנה או לפני 15,500 שנה…
‏- 13,500 לפנה"ס -
‏אלא לפני כ-12,800 שנה…
‏- 10,800 לפנה"ס -
‏בתחילת היונגר דרייס.
‏האם יכול להיות שההרס הניכר כל כך ‏ברמות המחורצות
‏היה חלק מאותה אפוקליפסה עתיקה גדולה יותר,
‏שלפי חשדותיי, ‏מחקה כליל ציוויליזציה מפותחת?
‏שטח מצולק נוסף של אמריקה העתיקה
‏עשוי להכיל את הרמז האחרון.
‏במרחק 1,900 ק"מ דרומה,
‏במדבר מכוסה השיחים ‏שלאורך הגבול בין ארה"ב למקסיקו,
‏באתר בשם "מורי ספרינגס".
‏- מורי ספרינגס -
‏אלן ווסט הוא חבר בקבוצת מחקר בין-תחומי
‏שהדהימה את הקהילה המדעית ב-2007,
‏כשפרסמה מחקר על תגלית יוצאת דופן פה,
‏באזור של אדמה חשופה ‏שבו נמצא דבר הנקרא "מחצלת שחורה".
‏המחצלת השחורה שאתה רואה פה…
‏- אלן ווסט ‏חוקר, יועץ גאו-מדעי -
‏כן. ‏-מייצגת את שכבת ההיכחדות.
‏מתחתיה, יש עצמות ממותה, עצמות סוס פינטו,
‏טיטאנוטילופוס, זאב בלהות וחתולי שנחרב.
‏ובינתיים, אף שריד כזה ‏לא התגלה מעל השכבה הזו.
‏נוסף על היכחדות המגה-פאונה,
‏התרחשה גם היכחדות אנושית.
‏אנחנו חושבים שכ-50 או 60 אחוז מבני האדם
‏בחצי הצפוני של כדור הארץ מתו בתקופה הזו.
‏כן. זה נתון דרמטי מאוד.
‏אז ידענו שמשהו קרה, אבל לא ידענו מה.
‏אז במובן מסוים, עמדתם מול תעלומה…
‏כן. ‏-…שרציתם לחקור.
‏- 1967 -
‏כשהמחצלת השחורה התגלתה לראשונה ‏ונותחה, בשנות ה-60,
‏מדענים ביצעו תיארוך פחמן ‏שתיארך אותה ללפני 12,800 שנה,
‏בדיוק הרגע שבו התחיל היונגר דרייס.
‏ולכן באתי הנה.
‏המחצלת השחורה עשויה לעזור לפתור
‏לא רק את תעלומת הסיבה ‏לתחילתו של העידן הקטקליזמי מלכתחילה,
‏אלא גם את תעלומת הגורם לשיטפון הגדול…
‏שיצר את הרמות המחורצות.
‏כחלק מהמחקר שלהם,
‏הקבוצה של אלן ‏ערכה ניתוח כימי יסודי למחצלת השחורה.
‏באתם לפה והתחלתם לחקור את המחצלת.
‏מה שמצאנו היו כדוריות זכוכית מותכת.
‏אז זה הרמז הראשון שלנו ‏לכך שהתרחש אירוע בטמפרטורות גבוהות.
‏אבל לא ידענו מה הוא היה.
‏בעיקרון, מדובר בטמפרטורה ‏גבוהה מספיק להמס אדמה,
‏זה מה שאתה אומר?
‏גבוהה מספיק להמס מכונית
‏ולהפוך אותה לשלולית מתכת במגרש חניה.
‏וואו. כן.
‏מה עוד מצאת פה?
‏טוב, היה שיא של פלטינה ואירידיום.
‏ציפיתם למצוא פה פלטינה ואירידיום?
‏לא, לא ציפינו לכך.
‏זה לא משהו שרואים ‏על כוכב הלכת הזה לעתים קרובות.
‏הכרנו רק דבר אחד ‏על כדור הארץ שיכול לגרום לכך,
‏והוא סוג של השפעה קוסמית.
‏משהו כמו אסטרואיד או שברי כוכב שביט
‏שנכנסים לאטמוספרה ומתפוצצים באוויר
‏או מתרסקים היישר לקרקע?
‏בדיוק, כן.
‏כוכב שביט, רוצח מינים.
‏האם זה יכול היה להסביר ‏את האסונות האפוקליפטיים
‏שהתרחשו בסוף היונגר דרייס?
‏זה קרה בעבר, לדינוזאורים.
‏אין מערערים על כך ‏שמדובר בהשפעה קוסמית, אסטרואיד או שביט,
‏שגרמה להכחדת הדינוזאורים, ‏לפני 66 מיליון שנה.
‏האירוע ההוא הותיר שכבה ייחודית באדמה,
‏שאותה עדיין ניתן לראות במקומות מסוימים,
‏ושכבה דומה מאוד מצויה במורי ספרינגס.
‏ברגע שקבוצת המחקר של אלן
‏הבינה את ההשלכות ‏של המחצלת השחורה במורי ספרינגס,
‏היא החלה בחקירה קפדנית וארוכת טווח
‏כדי לגלות אם היא מופיעה במקום אחר.
‏והיא אכן מופיעה, בכל רחבי העולם.
‏- האוקיינוס השקט - צפון אמריקה ‏דרום אמריקה -
‏- האוקיינוס האטלנטי - אירופה - אפריקה -
‏עד היום, אתרי מחצלת שחורה ‏התגלו ברחבי צפון אמריקה,
‏מקליפורניה דרך מישיגן ועד לניו ג'רזי,
‏ומבלגיה, בצפון אירופה ‏עד לסוריה במזרח התיכון.
‏- בלגיה - סוריה ‏גבול שדה יונגר דרייס -
‏אלה המון אתרי התנגשות פוטנציאליים,
‏כולם מתוארכים לסביבות אותה תקופה, ‏לפני כ-12,800 שנה.
‏התחלנו להבין שזה מוכרח להיות ‏איזשהו אירוע עצום.
‏התבהרה לנו התמונה הכוללת ‏שמשהו קטסטרופלי התרחש.
‏אבל אם כוכב שביט התרסק, ‏איפה מכתש ההתנגשות?
‏אני חושב שראינו את התשובה…
‏ברמות המחורצות.
‏אם ההשפעות העיקריות בתחילת היונגר דרייס
‏היו בשכבות הקרח,
‏כשהקרח נמס, לא היה נשאר מכתש.
‏זה היה תומך בתאוריה של רנדל,
‏שהשיטפונות הקטסטרופליים הפתאומיים ‏שאחראיים לרמות המחורצות
‏לא הגיעו מאותו האגם, אלא משכבת הקרח עצמה.
‏זה בהחלט ידרוש מאיתנו לשכתב את ההיסטוריה.
‏כן.
‏בכל זאת, נקודת התרסקות יחידה לא יכלה ליצור
‏את כל אתרי המחצלות השחורות ‏שצוות המחקר של אלן מיפה.
‏- גבול שדה יונגר דרייס -
‏התגליות שלהם הובילו לרעיון מבהיל.
‏אולי לא הייתה זו התנגשות קוסמית אחת ‏שהשאירה את כל העקבות האלה ברחבי העולם,
‏אלא התנגשויות רבות.
‏סערה קצרה ועזה של פסולת קוסמית ‏שכדור הארץ התנגש בה.
‏קוראים לזה "היפותזת התנגשות היונגר דרייס".
‏שלא תטעה, ‏בכדור הארץ לא התנגש כוכב השביט עצמו,
‏אלא עשרות אלפי שברים שלו.
‏תאר לעצמך שלפני 12,800 שנה,
‏כדור הארץ נכנס ‏לשובל הפסולת של כוכב שביט ענקי.
‏זה היה כמו התפוצצות של אלפי פצצות אטום.
‏במשך שעות ספורות בלבד, ‏התרחש אירוע שבאמת זעזע את כדור הארץ,
‏ושחרר אדי מים וענני אבק ‏שהיו עוטפים את השמיים
‏וגורמים לצניחת טמפרטורות.
‏תאר לעצמך שאתה גר במיאמי, ונהנה בחוף,
‏כשפתאום האקלים משתנה ‏לאקלים של אנקורג', אלסקה.
‏ממש בן לילה, כן. ‏-כן, כנראה בתוך כמה חודשים.
‏- הופעת כוכב שביט גרמה להיכחדויות -
‏כשאלן ועמיתיו
‏מהקבוצה שנקראת היום "קבוצת מחקר השביט",
‏פרסמו לראשונה את ממצאיהם,
‏הם נתקלו, כצפוי, בבוז ובלעג.
‏- ויכוח על מיני-עידן קרח ‏מזעזע את עולם הגאולוגיה -
‏למרבה הצער, מדענים למדו ‏להתייחס לדברים בציניות.
‏ספקנות היא דבר בריא, ציניות איננה.
‏מה שמטריד עוד יותר לגבי התגלית שלהם
‏הוא המקור הסביר של פסולת השביט הזו.
‏זרם המטאורים של טאוריד,
‏קטע בשמיים שכדור הארץ עובר בו פעמיים בשנה
‏לקראת סוף יוני ולקראת סוף אוקטובר.
‏ההערכה היא שקיימים כ-200 עצמים
‏בקוטר של ק"מ אחד לפחות,
‏המסתחררים בזרם הטאוריד.
‏הראיות שהציגו
‏מדעני קבוצת מחקר השביט
‏מסתכמות בלא פחות מאסון גלובלי עצום ‏שהתרחש לפני כ-12,800 שנה,
‏אפוקליפסה גדולה דיה ‏כדי למחוק כמעט את כל העקבות
‏של ציוויליזציה מפותחת מעידן הקרח,
‏וכדי להסביר בבת אחת
‏את כל התעלומות ‏שחקרתי במשך 30 השנים האחרונות.
‏זו עשויה להיות הסיבה לכך ‏שהציוויליזציות הקדומות שהתפתחו לאחר מכן
‏התמקדו כל כך בשמיים מבחינה מדעית.
‏עלינו לשים לב לאזור הזה,
‏משום שיש שם למעלה משהו מסוכן,
‏והוא מסוגל להשמיד ציוויליזציה.
‏בגבקליטפה בתורכיה, כבר ראינו
‏כיצד הקדמונים הנציחו ‏את האפוקליפסה הזו בסלע.
‏באמצעות תיעוד קבוצות הכוכבים בשמיים ‏כפי שהיו באותה תקופה, על עמוד 43.
‏אבל העמודים עשויים להכיל ‏הודעה מוצפנת נוספת
‏שד"ר מרטין סווטמן נלהב להראות לי,
‏משהו שלדעתו מהווה תיעוד
‏של הזמן והמקום המדויקים של מטר המטאורים.
‏יש פה נחשים…
‏- ד"ר מרטין סווטמן ‏אוניברסיטת אדינבורו -
‏שנובעים מתוך גופו ורגליו של שועל.
‏ואם נסתכל על הצד השני של העמוד,
‏נמצא עוד נחשים שנובעים מתוך הציפורים האלה.
‏תרבויות עתיקות אכן ראו כוכבי שביט ‏כנחשים שמימיים.
‏אין מחלוקת רצינית על כך.
‏אנחנו יכולים לפרש זאת ‏כמטאורים המתפרצים מקבוצות כוכבים מסוימות…
‏כן.
‏ציפורים כפופות שוודאי מייצגות את "דגים".
‏כן.
‏ופה יש לנו את קבוצת הכוכבים "דלי",
‏אנחנו חושבים שאותה מייצג השועל.
‏בתקופה שגבקליטפה נבנה,
‏אלה היו קבוצות הכוכבים ‏שמהן התפרץ זרם המטאורים טאוריד.
‏בעיקרון, הם אומרים
‏שזרם המטאורים טאוריד ‏התפרץ מקבוצת הכוכבים "דלי",
‏ואז מקבוצת "דגים",
‏והשינוי הזה התרחש במהלך כמה שבועות.
‏תיעוד של סופת שברי כוכבי שביט ‏שארכה מספר שבועות.
‏זה חלון זמן שמתאים ‏לכל הראיות לאסון הגלובלי
‏שהכה בכדור הארץ לפני 12,800 שנה,
‏וכלל שיטפונות אלימים ‏ששיסעו את הרמות בוושינגטון.
‏ויכול להיות שיש דבר נוסף ‏בכוונון הספציפי הזה
‏של השמש ומערכות הכוכבים ‏שמיוצגים על עמוד 43.
‏הדבר הזה מתרחש במועד ההיפוך,
‏רק פעמיים במחזור של כמעט 26,000 שנה,
‏כשכל הישנות אורכת מאה שנים בקושי.
‏לכן, זה מצמרר בעיניי…
‏- גבקליטפה - מקדשים מספרים ‏על גאוגרפיה קוסמית עתיקה -
‏כפי שהארכאואסטרונום פול ברלי ציין לראשונה,
‏שבדיוק אותו כוונון ספציפי
‏שנראה במועד ההיפוך הקיצי ‏לפני כ-12,800 שנה…
‏- הבנאים בגבקליטפה בנו מקדש -
‏- שנראה כמדגיש תקופה ‏שתתרחש 11,600 שנה מאוחר יותר. -
‏- מתרחשת היום! -
‏חוזר לשמיים שלנו ‏היום, במועד ההיפוך החורפי.
‏האם יכול להיות ‏שהגילופים שעל עמוד 43 הם הודעה
‏ששלחו האסטרונומים האשפים ‏של ציוויליזציה אבודה?
‏אזהרה לעתיד, לנו,
‏שמה שקרה בעבר יקרה שוב?
‏שכשהשמש והכוכבים יחזרו שוב ‏לכוונון הזה, במועד ההיפוך,
‏תחזור על עצמה אפוקליפסה של נחשים שמימיים?
‏לכן, הישמרו.
‏הרעיון הזה צריך לעורר בנו תהיות.
‏אני לא רוצה להיות נביא זעם ורעם,
‏אבל האם זרם המטאורים טאוריד ‏מעמיד אותנו בסכנה כיום?
‏הוא סיכן את אבותינו.
‏הוא גרם לאסון גלובלי לפני 12,800 שנה.
‏האם זה עלול לקרות שוב?
‏אנחנו בהחלט בסכנה.
‏למעשה, לפי חישוביהם של האסטרונומים,
‏חלון הסכנה הוא עכשיו,
‏כשהחלק העבה יותר של הטאורידים ‏עלול להתנגש בכדור הארץ.
‏יותר ויותר מדענים מאמצים כיום ‏את היפותזת התנגשות היונגר דרייס…
‏וההתעניינות הגוברת הזו ‏כבר אינה מוגבלת רק למדענים.
‏- ג'ו רוגן ‏פודקאסטר -
‏אם משהו באמת התנגש בכדור הארץ ‏לפני כ-12,000 שנה,
‏ואתחל את הציוויליזציה, זו תאוריה מעניינת.
‏אבל לדעתי, זו תאוריה ששווה לשוחח עליה.
‏אני פשוט מרגיש ‏שהמון אמוציות קשורות לתאוריות שלך
‏והמון אמוציות קשורות להתנגדות אליהן.
‏איך הזרם הארכאולוגי המרכזי ‏מסביר את דחיית הדברים האלה?
‏כלומר, מה הטיעונים הנפוצים?
‏הטיעון הנפוץ הוא, ‏"אנחנו ארכאולוגים, ואנחנו יודעים יותר".
‏סמכות בלתי מעורערת, ‏"עליכם לקבל את התיארוך שלנו.
‏"ביצענו את כל העבודה, וזה המצב."
‏מוזר כל כך שאנשים מוכנים ‏לקבל רק נרטיב אחד ולדבר רק עליו.
‏הנרטיב שהם קבעו לפני זמן רב…
‏כן.
‏והם לא מוכנים להתווכח עליו.
‏אולי אחת מהסיבות היא שזה מאיים על הרעיון
‏שאנחנו השיא והמופת של הסיפור האנושי.
‏אולי הרעיון של ציוויליזציה אבודה מהעבר
‏מעלה את האפשרות הלא נעימה
‏שאנו עלולים להפוך ‏לציוויליזציה אבודה בעתיד.
‏אם יפקוד אותנו אסון גלובלי אדיר,
‏כמו האסון שהתרחש,
‏שכיום אנו יודעים שהתרחש, ‏בסוף עידן הקרח האחרון,
‏אני חושב שהסיכוי של הציוויליזציה שלנו ‏לשרוד הוא קלוש מאוד.
‏כך שלא קשה לתאר ‏שציוויליזציה מפותחת מוקדמת יותר
‏הייתה עלולה להימחק,
‏להימחות מהזיכרון
‏באותה אפוקליפסה עתיקה ‏שהתרחשה לפני 12,800 שנה.
‏לאחר ההתנגשויות הקוסמיות בשכבות הקרח,
‏מפלס פני הים עלה, ‏ובלע את כל אזורי החוף הנמוכים
‏שבהם התיישבה, ככל הנראה, תרבות מפותחת.
‏- סונדאלנד -
‏מקומות כמו סונדאלנד…
‏- מפרץ בנגל ‏האוקיינוס ההודי -
‏- סיציליה ‏מלטה -
‏כמו חצי האי מלטה או גדות הבהאמה.
‏- דרך בימיני ‏אי בהאמה -
‏אולי באינדונזיה…
‏- גונונג פדאנג ‏אינדונזיה -
‏הניצולים נסו לגבעות,
‏והשאירו מאחוריהם רמזים מרתקים ‏לאדריכלות המתוחכמת שלהם.
‏כמה ניצולים בתורכיה…
‏- דרינקויו ‏תורכיה -
‏אולי החליטו לחפור מקלטים תת קרקעיים
‏למקרה שמטאורים נוספים יכו.
‏באגן הים התיכון, במלטה,
‏- ג'גנטיה ‏מלטה -
‏ייתכן שהניצולים בנו מקדשים
‏שפנו לכוכב החדש ‏הבהיר ביותר בשמי הלילה שלהם…
‏- מלטה -
‏אולי מפחד שהוא עלול לבשר ‏על התנגשות כוכב השביט הבאה.
‏הם נדדו על פני הימים…
‏- בימיני ‏בהאמה -
‏וחלקו את הידע הגאוגרפי שלהם עם אחרים.
‏דמויותיהם מתועדות במסורות עתיקות,
‏ואפילו חקוקות בסלע.
‏- תל הנחש ‏ארה"ב -
‏הם הנחו תרבויות מפותחות פחות ‏להנציח את מה שקרה
‏באמצעות מבנים עצומים
‏בשילוב של כוונונים הניתנים לתיארוך,
‏ואנדרטאות מגליתיות המציינות תאריכים אלה, ‏שנקברו ככמוסות זמן.
‏- גבקליטפה ‏תורכיה -
‏והקדמונים האלה עזרו לאתחל את האנושות ‏בנוף מצולק והרוס.
‏במסעותיי והרפתקאותיי לאורך עשרות שנים,
‏למדתי לכבד את החוכמה ‏וכן, גם את המדע, של הקדמונים.
‏- שכבה 2 - שכבה 3 - חדר ‏שכבה 4 - קיר מלאכותי -
‏הם הבינו את האיום שבשמיים,
‏והפנו את תשומת ליבם המרבית לקוסמוס,
‏ולאינטראקציה הלעיתים-קטלנית שלו ‏עם כדור הארץ שמתחתיו.
‏המיתוסים שלהם והמבנים המונומנטליים שלהם,
‏המכווננים בקפידה לכוכבים ולשמש,
‏מעידים על האובססיה הזו,
‏ומנציחים את האירועים הנוראיים ‏של סוף עידן הקרח האחרון
‏ששינו את סיפור האנושות לנצח, ‏והולידו את העולם המודרני.
‏אולי מוטב שהציוויליזציה המפותחת שלנו ‏תישמע לאזהרותיהם,
‏שמא יסתיים סיפורנו באופן דומה.
‏תרגום כתוביות: אריאן הד